תוכנית מחיר מטרה היא תוכנית לשיווק קרקעות באמצעות וביוזמת משרד השיכון. משרד השיכון מוציא קרקעות למכרז והיזם הזוכה מתחייב למכור כ 60% מן הדירות ב 20% הנחה למשרד השיכון. משרד השיכון ימכור את הדירות הללו לזוכים בהגרלות על פי הקריטריונים הללו. בבסיס התוכנית עומד הסעיף שיאפשר לרוכשים לרכוש דירות במחיר נמוך יותר ב 20% מהמחיר המקובל בשוק. במסגרת התוכנית ישווקו קרקעות ליזמים וכך תתקבל תנופת בניה יחד עם מכירת דירות בהנחה שתאפשר ליותר זוגות צעירים לרכוש דירה משל עצמם.
תוכנית מחיר מטרה תתבצע בכל חלקי הארץ במקומות בהם המחיר למ"ר לא עולה על 20,000 ש"ח.
באופן כללי, תוכנית מחיר מטרה נועדה להקל על זוגות צעירים המעוניינים לרכוש דירות אך מחירי הדירות יקרים להם מידי. כמובן שלא רק הם אלו שזכאים להשתתף בהגרלות אלא כל מי שאין לו דירה ברשותו ולא היתה לו יותר מדירה אחת ב 10 שנים האחרונות וכן, גם כאלו שעומדים למכור את הדירה שלהם.
התוכנית מיועדת לכל מי שמעוניין לרכוש דירה בתנאי שעומד בקריטריונים שנקבעו.